71ینجی‌سی کئچیریلن  کن فیلم فستیوالیندا قیزیل پالما موکافاتینی، ژاپون یؤنتمن هیروکازو کورئیدا-نین یؤنتدیگی " Manbiki Kazoku " (بیر عائله ایشی) آدلی فیلم قازاندی.
فرانسانین کن شهرینده 9 می‌ده باشلایان فستیوالین باغلانیش پروقرامی و موکافات مراسیمی فستیوال ساراییندا کئچیریلیب.
ان یاخشی فیلمه وئریلن "قیزیل پالما" موکافاتینا ژاپون یؤنتمن هیروکازو کوره-ادانین یؤنتدیگی " Manbiki Kazoku " (بیر عائله ایشی) فیلمی لاییق گؤرولوب.
فستیوالدا، ان یاخشی قادین اویونچو موکافاتی، قازاخ یؤنتمن سئرگئی دوورتسئووی-ون یؤنتدیگی" Ayka" فیلمین‌دکی رولویلا سامال یئسلیامووایا وئریلرکن، ان یاخشی کیشی آکتور موکافاتی‌نین صاحبی " Dogman " فیلمین‌دکی رولو ایله ایتالیان آکتور مارسللو فونت اولدو.
موکافات مراسیمینده صحنه‌یه چیخان ایتالیا‌لی آکتور آسیا آرژنتو، 1997-جی ایلده آمریکا‌لی یاپیمچی Harvey Weinstein طرفین‌دن فستیوال زامانی تجاووزه معروض قالدیغینی سؤیله‌یه‌رک،
"آرانیزدا قادین‌لارا قارشی یاراشیق‌سیز عمل‌لر گؤرموش اولان‌لار وار و کیم‌لر اولدوغونو بیلیریک. بونون جزا‌سیز قالماسینا یول وئرمیجگیک." دئیه دانیشدی.
ژوری اؤزل موکافاتینا لاییق گؤرولن لبنان‌لی یؤنتمن Nadine Labaki، موکافاتینی فیلمین چکیلیش‌لری زامانی قارشیلاشدیغی کوچه اوشاق‌لارینا و قاچقین‌لارا هدیه ائتدیگینی دئییب.
Nadine Labaki، چیخیشیندا چتین شرط‌لرده یاشایان کؤچکون‌لره ده توخونوب.
مراسیمین سونوندا حاکم‌لر عضو‌لری و موکافاتا لاییق گؤرولن‌لر، آپاریجی فرانسیز آکتور Edouard Baer طرفین‌دن فستیوال سارایی‌نین گیریشینده قورولان صحنه‌یه دعوت ائدیلیب.
موغننی‌لر Sting  و Shaggy بورادااؤزل سون کونسرتی وئریب.
فستیوالدا بو ایل تورکیه‌دن نوری بیلگه جیلانین رهبرلیک ائتدیگی " Ahlat Ağacı" آدلی فیلم ده باش حیسه‌ده یاریشدی.
ائکرانی جومه گونو کئچیریلن، اوزون مدت آیاقدا آلقیش‌لانان " Ahlat Ağacı"، سینما تنقیدچی‌لرین‌دن تعریف آلدی.
71-جی اولا‌راق کن فیلم فستیوالیندا موکافات‌لارین بؤلوشدورولمه‌سی بئله اولدو:
ان یاخشی قادین اویونچو، (Samal Yeslyamova, (Ayka
ان یاخشی سناریو، (لازارو کیمی موتلو) Alice Rohrwacher  و  (اوچ اوز) Nader Saeivar
